joelniklaus/EU_Wikipedias huggingface dataset:
Jeffersoni maakond (Oklahoma)

Jeffersoni maakond (Jefferson County) on maakond USA-s Oklahoma osariigis.

Maakonna halduskeskus on Waurika.

Maakonna pindala on 2004 km², millest 39 km² moodustab veepindala.

Elanike arv oli 2010. aasta rahvaloenduse järgi 6472. Aastal 2000 oli elanike arv 6818.

Naabermaakonnad 
 Stephensi maakond (põhjas)
 Carteri maakond (kirdes)
 Love'i maakond (idas)
 Montague maakond (lõunas)
 Clay maakond (edelas)
 Cottoni maakond (läänes)

Ajalugu 
Jeffersoni maakond moodustati 16. juulil 1907. aastal  Comanche'i maakonna osast. Maakond sai nime kolmanda Ameerika Ühendriikide presidendi Thomas Jeffersoni järgi.

Välislingid

 Jeffersoni maakonna ja Waurika linna koduleht (inglise keeles)

Oklahoma maakonnad
Jeffersoni maakond (Oregon)

Jeffersoni maakond (Jefferson County) on maakond USA-s Oregoni osariigis. Geograafilised koordinaadid on 

Maakonna halduskeskus on Madras.

Maakonna pindala on 4639 km², millest 26 km² moodustab veepindala.

Elanike arv oli 2010. aasta rahvaloenduse järgi 21 720. Aastal 2000 oli elanike arv 19 009.

Naabermaakonnad 
 Wheeleri maakond (idas)
 Crooki maakond (lõunas)
 Deschutesi maakond (lõunas)
 Linni maakond (läänes)
 Marioni maakond (loodes)
 Wasco maakond (põhjas)

Ajalugu 
Jeffersoni maakond moodustati 12. detsembril 1914. aastal. Maakond sai nime kolmanda Ameerika Ühendriikide presidendi Thomas Jeffersoni järgi.

Kaitsealad 
 Crooked River National Grassland
 Deschutesi metsakaitseala (osa)
 Mount Hoodi metsakaitseala (osa)
 Willamette'i metsakaitseala (osa)

Välislingid

 Jeffersoni maakonna koduleht (inglise keeles)

Oregoni maakonnad
Bioaktiivsus

Bioaktiivsus ehk bioloogiline aktiivsus on mitmes teaduses, näiteks mullateaduses, biokeemias, molekulaarbioloogias, toitumisteaduses ja farmakokineetikas kasutatav mõiste, millel on igale teadusharule vastav mõiste. Üldiselt mõeldakse bioaktiivsuse all mingi aine või materjali spetsiifilist toimet või tulemit organismide rakkudes toimuvatele protsessidele.

Bioaktiivsus jagatakse: 
in vivo bioaktiivsuseks
in vitro bioaktiivsuseks

Mullateadus
Mullateaduses mõistetakse bioaktiivsusena mullaelustikus toimuvaid bioloogilisi protsesse ja muldadesse lisatavate ainete toimet nendele ning mullas elavatele organismidele.

Biokeemia
Bioaktiivsus biokeemias ja sellega tihedalt seotud teadusharudes tähendab laiemalt, et bioaktiivne ühend omab regulatoorset efekti metaboolsetele protsessidele jm.

Meditsiin
Meditsiini kaudu mõeldakse bioloogiline aktiivsus all mõeldakse bioloogilise materjali (näit ensüümide, hormoonide, vitamiinide) aga ka ravimi või vaktsiini võime, teatud kindlatel tingimustel, koes või elundis muutusi esile kutsuda või protsesse katalüüsida jm.

Farmakoloogia
Farmakoloogias mõeldakse bioloogilise aktiivsuse ehk farmakoloogilise aktiivsusa all ravimite kui komplekssete keemiliste ühendite toimeainete toimet ja mõju elusorganismidele. Ravimite toime ja mõju võib olla nii soovitud, neutraalne, antagonistlik kui ka soovimatu, kus ravimid kutsuvad esile kõrvaltoimeid, isegi mürgistust jpm.

Viited 

Mullateadus
Meditsiin
Molekulaarbioloogia
Jeffersoni maakond (Tennessee)

Jeffersoni maakond (Jefferson County) on maakond USA-s Tennessee osariigis. Geograafilised koordinaadid on 

Maakonna halduskeskus on Dandridge ja suurim linn Jefferson City.

Maakonna pindala on 814 km², millest 105 km² moodustab veepindala.

Elanike arv oli 2010. aasta rahvaloenduse järgi 51 722. Aastal 2000 oli elanike arv 44 294.

Naabermaakonnad 
 Hambleni maakond (kirdes)
 Cocke'i maakond (kagus)
 Sevieri maakond (lõunas)
 Knoxi maakond (läänes)
 Graingeri maakond (põhjas)

Ajalugu 
Jeffersoni maakond moodustati 11. juunil 1792. aastal Graingeri maakondi maakonna osast. Maakond sai nime kolmanda Ameerika Ühendriikide presidendi Thomas Jeffersoni järgi.

Välislingid

 Jeffersoni maakonna koduleht (inglise keeles)

Tennessee maakonnad
Jeffersoni maakond (Texas)

Jeffersoni maakond (Jefferson County) on maakond USA-s Texase osariigi kaguosas Mehhiko lahe ääres. Maakonna kirdepiiri moodustab Nechese jõgi. Geograafilised koordinaadid on 

Maakonna halduskeskus ja suurim linn on Beaumont.

Maakonna pindala on 2880 km², millest 610 km² moodustab veepindala.

Elanike arv oli 2020. aasta rahvaloenduse järgi 256 526. Aastal 2010 oli elanikke 252 273 ja 2000. aastal 252 051.

Naabermaakonnad 
 Hardini maakond (põhjas)
 Orange'i maakond (kirdes)
 Chambersi maakond (edelas)
 Liberty maakond (loodes)
 Cameroni vald (idas)

Ajalugu 
Jeffersoni maakond moodustati 1836. aastal. Maakond sai nime kolmanda Ameerika Ühendriikide presidendi Thomas Jeffersoni järgi.

Linnad 
Beaumont (halduskeskus; 2020. aasta rahvaloenduse kohaselt 115 282)
Bevil Oaks (1053 elanikku)
China (1260 elanikku)
Groves (17 335 elanikku)
Nederland (18 856 elanikku)
Nome (469 elanikku)
Port Arthur (56 039 elanikku)
Port Neches (13 692 elanikku)
Taylor Landing (248 elanikku)

Kaitsealad 
 Big Thicketi looduskaitseala (osa)
 McFaddin National Wildlife Refuge
 Texas Point National Wildlife Refuge

Välislingid

 Jeffersoni maakonna koduleht (inglise keeles)

Texase maakonnad
Jeffersoni maakond (Wisconsin)

Jeffersoni maakond (Jefferson County) on maakond USA-s Wisconsini osariigis. Geograafilised koordinaadid on 

Maakonna halduskeskus on Jefferson ja suurim linn Watertown.

Maakonna pindala on 1509 km², millest 67 km² moodustab veepindala.

Elanike arv oli 2010. aasta rahvaloenduse järgi 83 686. Aastal 2000 oli elanike arv 74 021.

Naabermaakonnad 
 Dodge'i maakond (põhjas)
 Waukesha maakond (idas)
 Walworthi maakond (kagus)
 Rocki maakond (edelas)
 Dane'i maakond (läänes)

Ajalugu 
Jeffersoni maakond moodustati 1836. aastal Milwaukee maakonna osast. Maakond sai nime kolmanda Ameerika Ühendriikide presidendi Thomas Jeffersoni järgi.

Välislingid

 Jeffersoni maakonna koduleht (inglise keeles)

Wisconsini maakonnad
Franklini maakond (Alabama)

Franklini maakond (Franklin County) on maakond USA-s Alabama osariigis. Geograafilised koordinaadid on 

Maakonna halduskeskus ja suurim linn on Russellville.

Maakonna pindala on 1674 km², millest 28 km² moodustab veepindala.

Elanike arv oli 2010. aasta rahvaloenduse järgi 31 704. Aastal 2000 oli elanike arv 31 223.

Naabermaakonnad 
 Colberti maakond (põhjas)
 Lawrence'i maakond (idas)
 Winstoni maakond (kagus)
 Marioni maakond (lõunas)
 Itawamba maakond (edelas)
 Tishomingo maakond (loodes)

Ajalugu 
Franklini maakond moodustati 6. veebruaril 1818. aastal. Maakond sai nime poliitiku, teadlase ja leiutaja Benjamin Franklini järgi.

Kaitsealad 
 William B. Bankheadi metsakaitseala (osa)

Välislingid

 Franklini maakonna koduleht (inglise keeles)

Alabama maakonnad
Nelli Differt

Nelli Differt (neiupõlvenimi Paju, sündinud 24. juulil 1990 Haapsalus) on Haapsalu vehklemisklubi En Garde epeevehkleja, juunioride maailmameister (2010) ja juunioride Euroopa meister (2007) naiskondlikus epeevehklemises.

Nelli Differt on lõpetanud 2009. aastal Haapsalu Wiedemanni Gümnaasiumi ja 2012. aastal füsioterapeudina Tartu Ülikooli kehakultuuriteaduskonna. Töötanud 2014. aastast Läänemaa haiglas füsioterapeudina.

Sport
Ta harrastab epeevehklemist alates 2000. aastast, tema treener on Helen Nelis-Naukas.

Individuaalvõistlus
Individuaalselt on tema parimad saavutused pronksmedal juunioride EM-il (2009), hõbemedal U23 EM-il (2013) ja pronksmedal universiaadil (2015).

Saanud juunioride maailma karikasarja kokkuvõttes 2010. aastal 5. koha ja maailma karikasarja grand prix' etapil 2022. aastal 2. koha.

Tulnud 2013., 2017. ja 2022. aastal individuaalvõistluses Eesti meistriks.

Naiskondlik võistlus
Lisaks juunioride maailmameistriks (2010) ja juunioride Euroopa meistriks (2007) tulemisele on ta naiskondlikus epeevehklemises võitnud juunioride EM-il 2008. aastal pronksmedali, 2009. aastal hõbemedali ja 2013. aasta U23 EM-il pronksmedali. 

Saanud maailma karikasarja etapil 2017. aastal 3. koha.

Tulnud 2010., 2011., 2013., 2017., 2018., 2019., 2021. ja 2022. aastal epeenaiskonna koosseisus Eesti täiskasvanute meistriks.

Tunnustus 
 2011 Eesti Vabariigi spordipreemia (kuldmedali võitmise eest juunioride vehklemise maailmameistrivõistlustel naiskonna (Julia Beljajeva, Anu Hark, Erika Kirpu, Nelli Paju) koosseisus 2010. aastal)

Viited

Välislingid 

 
Nelli Paju fie.ch lehel

Eesti vehklejad
Tartu Ülikooli kehakultuuriteaduskonna vilistlased
Sündinud 1990
Tiiu Argus

Tiiu Argus (kuni 1956 Tiiu Kirikal; 13. märts 1925 – 4. juuli 2013) oli eesti arhitekt.

Ta lõpetas 1944. aastal Tallinna 8. Gümnaasiumi ja 1950. aastal Tallinna Polütehnilise Instituudi ehitusteaduskonna arhitektuuri erialal.

Pärast instituudi lõpetamist asus ta 1950. aastal tööle Eesti Projekti. Aastal 1980 jäi ta pensionile, kuid kutsuti 1986. aastal seoses Tšornobõli katastroofiga tööle tagasi, et ta osaleks katastroofi eest evakueeritud Prõpjati elanike jaoks uue linna Slavutõtši planeerimisel.

Töid
korterelamuid Narvas ja Tallinnas
1957 Kehra klubi (300 istekohta ja täismõõtmetega teatrilava). Lammutati 2013
1962–1972 Mustamäe planeerimis-, hoonestus- ja haljastusprojekte, eriti alates II mikrorajoonist
1973 Mustamäe VIII mikrorajooni keskus. Kaasautor Vivian Lukk 
1976–1981 Lasnamäe planeerimis-, hoonestus- ja haljastusprojekte
Lilleküla ja Keldrimäe suurhoonetega planeerimis-, hoonestus- ja haljastusprojekte

Liikmesus
1957 Eesti Arhitektide Liit

Kirjandus 
Mart Kalm. "Argus, Tiiu". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 31–32

Välislingid
Sirp. 2. august 2013 (nekroloog)

Eesti arhitektid
Tallinna Tehnikaülikooli vilistlased
Liiva kalmistule maetud
Sündinud 1925
Surnud 2013
Cardiff City FC

Cardiff City Football Club on 1899. aastal Cardiffis asutatud Walesi jalgpalliklubi. See mängib Inglismaa jalgpalli esiliigas Championship.

Hooajal 2013–14 mängis Cardiff City esmakordselt Inglismaa Premier League'is. Cardiffi esimene mäng Premier League'is toimus 18. augustil 2013 võõrsil ja lõppes 0:2 kaotusega West Ham Unitedile. Esimene kodumäng oli Manchester City vastu ja sellest tuli Walesi klubi esimene võit liigas (3:2), väravaid lõid Aron Gunnarsson ja Fraizer Campbell (2). Cardiff lõpetas hooaja 20. kohal ja langes liigast välja.

Hooajal 2017–18 saadi esiliigas teine koht ja tõusti teist korda Premier League'i. Ka seekordki ei suudetud kõrgliigasse püsima jääda, kui saadi 18. koht. 

Cardiff City FC on ainus klubi väljaspool Inglismaad, mis on suutnud võita FA Cupi.

Praegune koosseis 
Seisuga 1. august 2019

Viited

Välislingid 
 Ametlik koduleht

Walesi jalgpalliklubid
Premier League'i klubid
 
Cardiff
Franklini maakond (Arkansas)

Franklini maakond (Franklin County) on maakond USA-s Arkansase osariigis. Geograafilised koordinaadid on 

Maakonna halduskeskused  on Ozark ja Charleston.

Maakonna pindala on 1605 km², millest 26 km² moodustab veepindala.

Elanike arv oli 2010. aasta rahvaloenduse järgi 18 125. Aastal 2000 oli elanike arv 17 771.

Naabermaakonnad 
 Madisoni maakond (põhjas)
 Johnsoni maakond (idas)
 Logani maakond (kagus)
 Sebastiani maakond (edelas)
 Crawfordi maakond (läänes)

Ajalugu 
Franklini maakond moodustati 19. detsembril 1837. aastal Crawfordi maakonna osast. Maakond sai nime poliitiku, teadlase ja leiutaja Benjamin Franklini järgi.

Kaitsealad 
 Ozarki metsakaitseala (osa)

Välislingid

 Franklini maakonna koduleht (inglise keeles)

Arkansase maakonnad
Franklini maakond (Idaho)

Franklini maakond (Franklin County) on maakond USA-s Idaho osariigis. Geograafilised koordinaadid on 

Maakonna halduskeskus ja suurim linn on Preston.

Maakonna pindala on 1731 km², millest 8 km² moodustab veepindala.

Elanike arv oli 2010. aasta rahvaloenduse järgi 12 786. Aastal 2000 oli elanike arv 11 329.

Naabermaakonnad 
 Oneida maakond (läänes)
 Bannocki maakond (loodes)
 Caribou maakond (põhjas)
 Bear Lake'i maakond (idas)
 Cache'i maakond (lõunas)

Ajalugu 
Franklini maakond moodustati 20. jaanuaril 1784. aastal Oneida maakonna osast. Maakond sai nime mormoonide juhi Franklin D. Richardsi järgi.

Kaitsealad 
 Cache'i metsakaitseala (osa)
 Caribou metsakaitseala (osa)

Välislingid

 Franklini maakonna koduleht (inglise keeles)

Idaho maakonnad
Franklini maakond (Illinois)

Franklini maakond (Franklin County) on maakond USA-s Illinoisi osariigi lõunaosas. Geograafilised koordinaadid on 

Maakonna halduskeskus on Benton ja suurim linn West Frankfort.

Maakonna pindala on 1117 km², millest 58 km² moodustab veepindala.

Elanike arv oli 2010. aasta rahvaloenduse järgi 39 561. Aastal 2000 oli elanike arv 39 018.

Naabermaakonnad 
 Jeffersoni maakond (põhjas)
 Hamiltoni maakond (idas)
 Saline'i maakond (kagus)
 Williamsoni maakond (lõunas)
 Jacksoni maakond (edelas)
 Perry maakond (läänes)

Ajalugu 
Franklini maakond moodustati 2. jaanuaril 1818. aastal Gallatini ja White'i maakonna osadest. Maakond sai nime poliitiku, teadlase ja leiutaja Benjamin Franklini järgi.

Välislingid

 Franklini maakonna koduleht (inglise keeles)

Illinoisi maakonnad
Franklini maakond (Indiana)

Franklini maakond (Franklin County) on maakond USA-s Indiana osariigis. Geograafilised koordinaadid on 

Maakonna halduskeskus on Brookville.

Maakonna pindala on 1013 km², millest 17 km² moodustab veepindala.

Elanike arv oli 2010. aasta rahvaloenduse järgi 23 087. Aastal 2000 oli elanike arv 22 151.

Naabermaakonnad 
 Fayette'i maakond (põhjas)
 Unioni maakond (kirdes)
 Butleri maakond (idas)
 Hamiltoni maakond (kagus)
 Dearborni maakond (lõunas)
 Ripley maakond (edelas)
 Decaturi maakond (läänes)
 Rushi maakond (loodes)

Ajalugu 
Franklini maakond moodustati 27. novembril 1811. aastal Clarki, Dearborni ja Jeffersoni maakonna osadest. Maakond sai nime poliitiku, teadlase ja leiutaja Benjamin Franklini järgi.

Välislingid

 Franklini maakonna koduleht (inglise keeles)

Indiana maakonnad
Franklini maakond (Kansas)

Franklini maakond on maakond Ameerika Ühendriikides Kansase osariigi idaosas.

2010. aastal elas maakonnas 25 992 inimest. Maakonna keskus ja suurim linn on Ottawa (12 597 elanikku). Suuremad asulad on veel Wellsville (1631) ja Pomona (942).

Maakonna pindala on 1494 km².

Naabermaakonnad 
 Douglase maakond (põhjas)
 Johnsoni maakond (kirdes)
 Miami maakond (idas)
 Linni maakond (kagus)
 Andersoni maakond (lõunas)
 Coffey maakond (edelas)
 Osage'i maakond (läänes)

Ajalugu 
Franklini maakond moodustati 30. augustil 1855. aastal. Maakond sai nime poliitiku, teadlase ja leiutaja Benjamin Franklini järgi.

Välislingid

 Franklini maakonna koduleht (inglise keeles)

Kansase maakonnad
Franklini vald

Franklini vald (Franklin Parish) on 2. järgu haldusüksus (maakond) USA-s Louisiana osariigis.

Maakonna pindala on 1646 km², millest 31 km² moodustab veepindala.

Elanike arv oli 2010. aasta rahvaloenduse järgi 22 387. Aastal 2000 oli elanike arv 21 263.

Naabermaakonnad 
 Richlandi vald (põhjas ja loodes)
 Madisoni vald (kirdes)
 Tensasi vald (kagus)
 Catahoula vald (lõunas)
 Caldwelli vald (läänes)

Kaitsealad 
 Tensas River National Wildlife Refuge (osa)

Ajalugu 
Franklini vald moodustati 1843. aastal Carrolli, Catahoula, Madisoni ja Ouachita valla osadest. Maakond sai nime poliitiku, teadlase ja leiutaja Benjamin Franklini järgi.

Viited

Välislingid 

 Franklini maakonna koduleht (inglise keeles)

Louisiana vallad
Franklini maakond (Massachusetts)

Franklini maakond (Franklin County) on maakond USA-s Massachusettsi osariigis. Geograafilised koordinaadid on 

Maakonna halduskeskus puudub, suurim linn on Greenfield.

Maakonna pindala on 1877 km², millest 59 km² moodustab veepindala.

Elanike arv oli 2010. aasta rahvaloenduse järgi 71 372. Aastal 2000 oli elanike arv 71 535.

Naabermaakonnad 
 Windhami maakond (põhjas)
 Cheshire'i maakond (kirdes)
 Worcesteri maakond (idas)
 Hampshire'i maakond (lõunas)
 Berkshire'i maakond (läänes)

Ajalugu 
Franklini maakond moodustati 24. juunil 1811. aastal Hampshire'i maakonna osast. Maakond sai nime poliitiku, teadlase ja leiutaja Benjamin Franklini järgi.

Kaitsealad 
 Silvio O. Conte National Fish and Wildlife Refuge (osa)

Välislingid

Massachusettsi maakonnad
Chuck Schumer

Charles Ellis "Chuck" Schumer (sündinud 23. novembril 1950 Brooklynis New Yorgis) on Ameerika Ühendriikide poliitik, Demokraatliku partei liige. Ta on senati liige aastast 1999. 

16. novembril 2016 valiti Schumer senati vähemuse juhiks (senatis opositsioonis olevate demokraatide fraktsiooni esimeheks).

Ameerika Ühendriikide senaatorid
Sündinud 1950
Ernest Hollings

Ernest Frederick "Fritz" Hollings (1. jaanuar 1922 Charleston, Lõuna-Carolina – 6. aprill 2019) oli Ameerika Ühendriikide poliitik, Demokraatliku partei liige. Ta oli Senati demokraatide liider aastail 1966–2005. 

Ta oli aastatel 1959–1963 Lõuna-Carolina kuberner. Enne seda oli ta asekuberner.

Ameerika Ühendriikide poliitikud
Sündinud 1922
Surnud 2019
Catherine Césarsky

Catherine Jeanne Césarsky (sündinud 24. veebruaril 1943 Ambrazacis Prantsusmaal) on prantsuse astronoom, mitme teadusakadeemia liige.

Ta  on tuntud oma teadusuuringutega nüüdisaegse astrofüüsika mitmes keskses valdkonnas. Teaduskarjääri esimeses pooles on ta uurinud kosmilise kiirguse levimist ja koostist. Teises pooles on tal olulisi saavutusi infrapunaastronoomias.

Haridus- ja töökäik
Césarsky sündis Prantsusmaal, elas ja lõpetas ülikooli Argentinas, kaitses doktorikraadi 1971. aastal Ameerika Ühendriikides Harvardi Ülikoolis ning töötas seejärel  California Tehnoloogiainstituudis. Aastal 1974 jätkus Césarsky karjäär juba Prantsusmaal.

Aastatel 1999–2007 oli ta Euroopa Lõunaobservatooriumi direktor. Järgnevatel aastatel juhtis ta presidendina Rahvusvaheline Astronoomiauniooni  tööd (2006–2009).

Tunnustus
2009 – Prantsuse Astronoomiaseltsi  auhind Prix Jules Janssen 
2010 – Genfi Ülikooli audoktor

Valitud teadusakadeemiate liikmeks
1997 – Rahvusvaheline Astronautika Akadeemia 
2000 – Academia Europaea 
2007 – Prantsuse Teaduste Akadeemia 
2004 – USA Rahvuslik Teaduste Akadeemia 
2005 – Londoni Kuninglik Selts 
2005 – Rootsi Kuninglik Teaduste Akadeemia

Prantsuse astronoomid
Sündinud 1943
Laekvere mõis

Laekvere mõis (saksa keeles Ladigfer, Laydickfer) oli Moora mõisa kõrvalmõis Simuna kihelkonnas, tänapäeva Laekvere aleviku lähedal Vinni vallas Lääne-Viru maakonnas.

Ajalugu
Laekvere mõisat (Ladigfer, Laydickfer) on esmakordselt mainitud 1547. aastal. Mõis asutati Laekvere külast umbes ühe kilomeetri kaugusel Laekvere–Paasvere tee lähedusse. Laekvere mõisa maadega piirnesid Paasvere, Moora, Rahkla ja Muuga mõisa maad. Laekvere mõis oli üks väiksemaid.

Laekvere mõis ja küla kuulusid algselt Dückerite suguvõsale, mõis oli Johan Dückeri pärusmõis, pärast viimase surma kuulus see tema pärijatele. Aastatel 1636–1652 olid mõisa omanikeks Reinhold ja Hans Dreyer 1653. aastal müüs Määri mõisa omanik Hans Dreyer Laekvere/Layssveri mõisa ja küla ning Heddelli küla Georg von Stahlenile (Staal). 17. sajandi viimasel veerandil läksid Laekvere mõisa maad võlgade tõttu võlausaldajate kätte. Peamised olid Gideon von Focki ja Hermann von Rosenbachi immissioonid. 1710. aastal päris mõisa Hans Heinrich von Fock. Aastatel 1710–1746, oli mõisa omanik Heinrich von Schaneberg, kes oli ühtlasi ka Vahastu ja Mündi mõisa omanik.

1744. aastal ostis mõisa Michael Hahn, kelle lesk Juliane Brütten on mõisa omanikuna märgitud aastatel 1750, 1765, 1774. Tema surma järl päris mõisa tema poeg insenerkapten Ernst von Hahn (1737–1809), keda on omanikuna märgitud 1782. aastal. E. von Hahni surma järel päris mõisa tema lesk, Palamuse pastori Christian Bernhard Oldekopi tütar Hedwig Helene von Hahn. 1843. aastal päris mõisa eelmiste poeg Wilhelm August von Hahn, kelle lesk Helene Sophie Charlotte von Hahni (sünd Uexküll-Güldenband) müüs Laekvere mõisa Johannes Stähleyle 1876. aastal.

1888. aastal ostis mõisa 26 000 hõberubla eest pärilik aukodanik Arthur Bosse, kes kinkis selle 1891. aastal oma pojale Arthur Bossele.

1892. aastal omandas mõisa 30 000 rubla eest parun Woldemar Karl Otto Alexander von Stackelberg ning sellest ajast alates kuni 1919. aasta maareformini oli Laekvere mõis Moora mõisa kõrval- ehk karjamõis. 1900. aastal kinkis Woldemar Karl Otto Alexander von Stackelberg Laekvere mõisa oma pojale Otto Friedrich von Stackelbergile († 17.07.1909). 1913. aastal O. F. von Stackelbergi pärijate vahelisel kokkuleppel päris Laekvere mõisa 29 842 rubla eest vabahärra Heinrich von Stackelberg (1869–1933). 1914. aastal eraldati Moora ja Lõusa mõisaste küljest osa Kolkjärvest ja liideti Laekverega (279 tessatiini). Laekverest eraldati 42 tessatiini ja liideti Heinrich Alexander von Stackelbergile kuuluva Ädara poolmõisaga (Eddara).

Vaata ka
Stackelberg

Välislingid

Laekvere mõis (Simuna khk), Kinnistute register Eesti Rahvusarhiivis

Simuna kihelkond
Vinni vald
Virumaa mõisad
Stackelbergide mõisad‎
Tiit Meren

Tiit Meren (sündinud 21. juunil 1955 Tallinnas) on Eesti arst ja ühiskonnategelane.

Ta lõpetas aastal 1979 Tartu Riikliku Ülikooli arstiteaduskonna.

Ta on kõrgema kategooria kardiovaskulaarkirurg ja meditsiiniteaduste kandidaat, üks Taastava Kirurgia Kliiniku rajajaid. 

Meren on töötanud sõjaväekirurgina. Ta on auastmelt major ning Eesti Reservohvitseride Kogu juhatuse liige.

Poliitiline tegevus

Meren oli aastatel 2000–2009 Reformierakonna liige ning kandideeris 2002. aasta kohalike omavalitsuste valimistel Harjumaal Harku vallas.

2013. aastal astus Meren erakonda Isamaa ja Res Publica Liit ning kandideeris selle nimekirjas kohalike omavalitsuste valimistel Tallinnas. 
Ta kandideeris Kristiine linnaosas ja teda toetas 498 valijat (3,1% häältest).

Tunnustus
 2011 Eesti Punase Risti III klassi teenetemärk

Viited

Välislingid

 Tiit Meren raadiosaates "Kukul külas"
 Tiit Meren telesaates "Tähelaev"

Eesti arstid
Isamaa ja Res Publica Liidu poliitikud
Eesti Punase Risti III klassi teenetemärgi kavalerid
Tartu Ülikooli arstiteaduskonna vilistlased
Sündinud 1955
Harry Busch

Harry Busch (11. veebruar 1896 Tartu – 6. veebruar 1964 Kallaste) oli eesti lastearst ja Vabadussõja veteran.

Harry Busch oli Tartu mööblitöösturi Johan Buschi poeg. Ta lõpetas Riia Aleksandri Gümnaasiumi (1918) ja alustas pärast seda arstistuudiumi Tartu Ülikoolis. Osales Vabadussõjas. Lõpetas Tartu Ülikooli arstina 1925. 1932 andis välja raamatu lastehaigustest. Töötas pärast lõpetamist maakonnaarstina, seejärel Tallinnas lastearstina. Tallinna Reaalkooli ja Tallinna Saksa Reaalkooli arst. 

1940 arreteeriti ta NKVD poolt ja mõisteti sunnitöölaagrisse Kirovi rajooni Venemaal. Vabanes ja naasis Eestisse 1956. Oli Kallaste jaoskonnaarst ja jaoskonnahaigla juhataja ning Tartu Struumatõrje dispanseri arst. Suri Kallastel, maeti Puiestee kalmistule Tartus.

Viited 

Eesti lastearstid
Tartu Ülikooli arstiteaduskonna vilistlased
Korporatsioon Sakala liikmed
Üliõpilaste Selts Raimla liikmed
Vabadussõja veteranid
Eesti represseeritud isikud
Sündinud 1896
Surnud 1964
André Schürrle

André Horst Schürrle (sündinud 6. novembril 1990 Ludwigshafen am Rheinis) on endine Saksamaa jalgpallur, kes nängis karjääri jooksul erinevates Saksamaa, Inglismaa ja Venemaa klubides ning Saksamaa jalgpallikoondises ründajana.

Augustis 2009 tegi Schürrle tegi debüüdi Saksamaa Bundesligas klubi 1. FSV Mainz 05 koosseisus. 2011. aastal kolis Schürrle Leverkuseni Bayerisse, sõlmides klubiga lepingu viieks aastaks.

25. juunil 2013 teatas Londoni Chelsea Schürrle ostmisest. Inglismaa Premier League'is mängis Schürrle poolteist aastat enne üleminekut Wolfsburgi. 2016. aastal liitus ta Dortmundi Borussiaga. Hooajal 2018–2019 mängis ta Dortmundi Borussiast laenul Fulhamis ja hooajal 2019–2020 Moskva Spartakis.

Koondisekarjäär 
Debüüdi Saksamaa rahvuskoondises tegi Schürrle 17. novembril 2010 sõprusmängus Rootsi vastu. Samas mängus tegi oma debüüdi ka Mario Götze. Schürrle ja Götze oli esimesed Saksamaa rahvuskoondislased, kes olid sündinud pärast Saksamaa taasühinemist.

Esimese värava lõi Schürrle rahvuskoondises 29. mail 2011 sõprusmängus Uruguay vastu.

Ta kuulus Saksamaa koondisse 2012. aasta Euroopa meistrivõistlustel, kus ta tegi kaasa kahes mängus: 17. juunil viimases alagrupimängus Taani vastu, kus ta tuli mängu vahetusest, ja 22. juunil veerandfinaalimängus Kreeka vastu, kus ta alustas algkoosseisus.

Ta kuulus Saksamaa koondisse 2014. aasta maailmameistrivõistlustel, mil Saksamaa tuli maailmameistriks. 30. juunil toimunud kaheksandikfinaalmängus Alžeeriaga pääses ta mängu teise poolaja alguses ning lõi lisaaja teisel minutil mängu avavärava. 8. juulil toimunud poolfinaalmängus võideti Brasiiliat 7:1. Schürrle lõi teisel poolajal Saksamaa kaks viimast väravat. 13. juulil toimunud finaalmängus tuli ta mängu 31. minutil vahetusest Christoph Krameri asemele. Lisaaja teisel poolel andis ta Götzele väravasöödu, kelle värav tõi Saksamaale 1:0 võidu ja maailmameistritiitli.

Ta kuulus Saksamaa koondisse ka 2016. aasta Euroopa meistrivõistlustel Prantsusmaal.

Saavutused 
Chelsea
Premier League: 2014–15
Football League Cup: 2014–15
Wolfsburg
DFB-Pokal: 2014–15
DFL-Supercup: 2015
Borussia Dortmund
DFB-Pokal: 2016–17

Viited

Välislingid 

 Ametlik koduleht

Saksamaa jalgpallurid
1. FSV Mainz 05 mängijad
Leverkuseni Bayeri mängijad
Chelsea FC mängijad
VfL Wolfsburgi mängijad
Dortmundi Borussia mängijad
Fulham FC mängijad
Moskva Spartaki jalgpallurid
Bundesliga mängijad
Premier League'i mängijad
Sündinud 1990
Gustav Normann

Gustav Normann (8. august 1821 Põlula küla, Rägavere vald – 18. jaanuar 1893 Tallinn) oli eesti orelimeister. 

Gustav Normann õppis orelimeistriks tolle aja Euroopa kõige kuulsama meistri Friedrich Ladegasti juures ning pidas 1840. aastast töökoda Tallinnas Uuel tänaval.

Gustav Normanni orelid
Gustav Normann oli ehitanud mitmetesse kirikutesse oreleid, tema tuntud orelid on: Tallinna Püha Vaimu kirikus (1847) ja Tallinna Jaani kirikus (1869). 

Gustav Normann on ta ehitanud 25 (teistel andmetel 36) orelit: 
Haljala kirikusse, 
Tallinna Püha Vaimu kirikus (1847),
Väike-Maarja kirikusse (ca 1848), 
Risti kirikusse (1852),
Jõelähtme kirikusse (1858),
Viru-Jaagupi kirikusse, 
Rakvere Kolmainu kirikusse,
Tallinna Jaani kirikus (1869),
Ridala kirikusse (1881), 
Järva-Jaani kirikusse (1877),
Esku kabelisse (1879),
Valjala kirikusse (1888. (mõne allika järgi 1870),
Simuna kirikusse (1889), 
Kose kirikusse (1890)
Soome kirikutesse (8): Leppävirta kirikusse (1877), 
ka koduoreleid.

Tänaseni on säilinud Gustav Normanni orelitest 10 ja neist suurim asub Tallinna Jaani kirikus.

Isiklikku
Gustav Normanni isa, Jakob Normann oli Põlula mõisavalitseja ja tema vend Simuna haridustegelane ja kösterkooliõpetaja Villem Normann.

Viited

Välislingid
Käsmu kiriku oreli ajalugu, virupraostkond.eu

Eesti orelimeistrid
Eesti pillimeistrid
Sündinud 1821
Surnud 1893
Terry Callaghan

Terry V. Callaghan (sündinud 11. märtsil 1945) on Briti ökoloog.

Ta on Sheffieldi Ülikooli arktilise ökoloogia professor. Tema teadustöö keskendub arktilise keskkonna ja arktilise elustiku ökoloogia (kaasates ökosüsteemseid protsesse) omavahelise suhte uurimisele.

Haridustee ja töökäik
Terry Callaghan lõpetas 1967. aastal Manchesteri Ülikooli bakalaureusekraadiga. Doktorikraadi kaitses ta aastal 1972 Birminghami Ülikoolis.

Ta oli Manchesteri Ülikoolis arktilise bioloogia professor (1993–1995) ning alates 1997. aastast töötab ta Sheffieldi Ülikooli arktilise ökoloogia professorina. Callaghan on töötanud ka Rootsis: Lundi Ülikoolis arktilise ökoloogia professorina ning Norrbotteni läänis asuvas Abisko uurimisjaamas (1996–2002) ja Kirena kliimamõjude uurimiskeskuses (direktor aastal 1997).

IPCC hindamisraportite koostamise töögrupis
Nobeli rahuauhinna pälvisid 2007. aastal ühiselt IPCC (Valitsustevaheline Kliimamuutuste Paneel)
ja Al Gore jõupingutuste eest, et töötada välja ja levitada ulatuslikumalt teadmisi inimtegevusest kliimamuutuste põhjustamisel ning püstitada meetmed, mis on vajalikud sellega võitlemiseks. 

IPCC-poolsete hindamisraportite koostamisel kuulus kaasautorite hulka ka Terry V. Callaghan.

Tunnustus
1991 – Lundi Ülikooli audoktor (1991)
1993 – Manchesteri Ülikooli audoktor (1993)
2002 – Oulu Ülikooli audoktor (2002)
2002 – valiti Rootsi Kuningliku Teaduste Akadeemia välisliikmeks

Viited

Välislingid
Professor Terry V Callaghan Sheffieldi Ülikooli kodulehel ( inglise keeles)

Suurbritannia ökoloogid
Sündinud 1945
Franklini maakond (Mississippi)

Franklini maakond (Franklin County) on maakond USA-s Mississippi osariigis. Geograafilised koordinaadid on 

Maakonna halduskeskus on Meadville ja suurim linn Bude.

Maakonna pindala on 1468 km², millest 6 km² moodustab veepindala.

Elanike arv oli 2010. aasta rahvaloenduse järgi 8118. Aastal 2000 oli elanike arv 8448.

Naabermaakonnad 
 Jeffersoni maakond (põhjas)
 Lincolni maakond (idas)
 Amite'i maakond (lõunas)
 Wilkinsoni maakond (edelas)
 Adamsi maakond (läänes)

Ajalugu 
Franklini maakond moodustati 21. detsembril 1809 Adamsi maakonna osast. Maakond on nime saanud poliitiku, teadlase ja leiutaja Benjamin Franklini järgi.

Kaitsealad 
 Homochitto metsakaitseala (osa)

Välislingid

Mississippi maakonnad
Franklini maakond (Nebraska)

Franklini maakond (Franklin County) on maakond USA-s Nebraska osariigis. Geograafilised koordinaadid on 

Maakonna halduskeskus ja suurim linn on Franklin.

Maakonna pindala on 1492 km². Veekogusid ei ole.

Elanike arv oli 2010. aasta rahvaloenduse järgi 3225. Aastal 2000 oli elanike arv 3574.

Naabermaakonnad 
 Kearney maakond (põhjas)
 Websteri maakond (idas)
 Smithi maakond (kagus)
 Phillipsi maakond (edelas)
 Harlani maakond (läänes)
 Phelpsi maakond (loodes)

Ajalugu 
Franklini maakond moodustati 1867. aastal. Maakond sai nime poliitiku, teadlase ja leiutaja Benjamin Franklini järgi.

Välislingid

 Franklini maakonna koduleht (inglise keeles)

Nebraska maakonnad
Lõusa mõis

Lõusa mõis (saksa keeles Laus) oli eramõis Simuna kihelkonnas Virumaal, endise Lõusa küla juures, tänapäeva Moora küla lähedal  Vinni vallas Lääne-Viru maakonnas.

Mõisahooned
Lõusa mõis asus tasandikul lõuna pool Simuna-Paasvere teed (Simuna-Laekvere teed). Mõisakompleksist on säilinud tiik, mõned puud Moora poole suunduval puiesteel. Peahoone vundamendile ehitati hiljem küün, mille all olid osaliselt säilinud keldrid. Viimati kuulus Moora mõisa alla. Nõukogude ajal paiknes Rahkla sovhoosi territooriumil.

Lõusa karjamõis põles maha ja maad läksid Moora mõisale. Nõu talu kohal olid Lõusa mõisa aidad. Aitade otsas kasvasid suured pärnad. Viilepi tuba oli endise Moora mõisa ase, mis oli alt keldreid täis.

Viited

Välislingid

Lõusa mõis (Simuna khk), Kinnistute register Eesti Rahvusarhiivis

Simuna kihelkond
Virumaa mõisad
Lääne-Viru maakond
Vinni vald
Stephen R. Carpenter

Stephen Russell Carpenter (sündinud 5. juulil 1952 Kansas Citys) on USA järveökoloog ja limnoloog.

Ta töötab Wisconsini-Madisoni Ülikoolis zooloogiaprofessorina ja limnoloogiakeskuse direktorina. Oma teadusuuringutes on ta keskendunud mageveekogude ökosüsteemidele ja nende adaptiivsele juhtimisele. Muuhulgas on Carpenter uurinud järvede eutrofeerumisprotsesse. Tema sõnul on eutrofeerumine tõsine ökoloogiline probleem, mis võib mõjutada inimesi nende rekreatsiooni, majanduse kui ka tervise osas.

Haridus- ja töökäik
Stephen Carpenter lõpetas 1974. aastal Amherst College'i bakalaureusekraadiga bioloogias. Doktorikraadi kaitses ta aastal 1979 Wisconsini-Madisoni Ülikoolis. 

Carpenter töötas kümmekond aastat Indiana osariigis asuvas Notre Dame'i ülikoolis (1979–1989, algul assistendi, hiljem kaasprofessorina), misjärel naasis Wisconsini-Madisoni ülikooli, kus ta töötab tänaseni.

Tunnustus
1999 – Limnoloogia ja Okeanograafia Teaduste Assotsiatsiooni Evelyn Hutchinsoni auhind 
2000 – Ameerika Ökoloogia Seltsi Robert H. MacArthuri auhind 
2000 – Rahvusvahelise Õkoloogiainstituudi (ECI) ECI auhind järveökoloogias 
2001 – valiti USA Rahvusliku Teaduste Akadeemia liikmeks
2004 – valiti Rootsi Kuningliku Teaduste Akadeemia välisliikmeks
2006 – valiti Ameerika Kunstide ja Teaduste Akadeemia liikmeks
2007 – Rahvusvahelise Limnoloogia Seltsi Naumanni-Thienemanni medal 
2011 – Stockholm Water Prize

Vaata ka
Eutroofne järv

Välislingid
Stephen R. Carpenter Wisconsini-Madisoni ülikooli kodulehel ( inglise keeles)

Ameerika Ühendriikide ökoloogid
Sündinud 1952
Zhang Miman

Zhang Miman (ka Chang Mee-mann, hiina 张弥曼; sündinud 17. aprillil 1936 Nanjing Shis) on hiina paleoihtüoloog ja evolutsioonibioloog.

Zhang Miman töötab uurimisprofessorina Pekingis asuvas Hiina TA Selgroogsete Paleontoloogia ja Paleoantropoloogia Instituudis. Tema teadustöö hõlmab selliseid uurimisvaldkondi nagu taksonoomia, fülogenees, zoogeograafia, paleoökoloogia, biostratigraafia ja paleoihtüoloogia.

Elukäik
Zhang Miman lõpetas 1960. aastal Moskva Riikliku Ülikooli geoloogiateaduskonna. Doktorikraadi kaitses ta 1982. aastal Stockholmi Ülikoolis.

Sellest ajast alates töötab Zhang Hiinas selgroogsete paleontoloogia ja paleoantropoloogia instituudis, ajavahemikus 1983–1991 oli ta instituudi direktor.
 
Ta oli aastatel 1992–1996 Rahvusvahelise Paleontoloogia Assotsiatsiooni president.

Teadus
Zhangi tuntumad teadussaavutused on seotud ürgsete luukalade uurimisega, täpsemalt on ta andnud panuse sagaruimsete (Sarcopterygii) peapoolse osa anatoomia (cranial anatomy) uurimisse. Sagaruimsete fossiile (sealhulgas ürgseid tetrapoode) on leitud Edela-Hiinas Yunnani provintsis varase Devoni kivimitest. Seal leitud kivististest on tuntumad kopskala Diabolepis (elas 400 miljonit aastat tagasi) ja Coelacanthimorpha alamklassi liigituv liik Youngolepis, mis avastati 1981. aastal ja fossiili vanuseks on hinnatud 407–416 miljonit aastat. Zhangi uuringud on täiendanud meie arusaamu selgroogsete varasemast evolutsioonist ning tetrapoodide päritolu kohta.

Zhang juhib töögruppi, kes uurib fossiilseid karpkalalisi Hiinas. Eelkõige on uurimisrühm keskendunud kahe perekonna kivististele: Cyprinidae (karplased) ja Catostomidae. 

Hiina fossiilsed Catostomidae kivistised, mis on enamasti Eotseenist pärit tänapäevaks välja surnud karpkalaliste perekonna Amyzon eksemplarid, sarnanevad väga Põhja-Ameerikas leitud Eotseeni-aegsete kivististega. Seevastu enamik Hiina fossiilseid karplasi on pärit Miotseenist ja Pliotseenist ning need sarnanevad sama vanade kivististega, mis on leitud Jaapani saarte loodeosast.

Viimase kümne aasta jooksul on Zhangi meeskond oma uurimistöös kasutanud interdistsiplinaarset lähenemist, keskendudes võrdleva morfoloogia, fülogeneetilise analüüsi ja molekulaarse süstemaatika meetoditele.

Tunnustus
1991 – valiti Hiina Teaduste Akadeemia liikmeks
1995 – valiti teadusseltsi Linnaean Society of London välisliikmeks 
2011 – valiti Rootsi Kuningliku Teaduste Akadeemia välisliikmeks

Välislingid
Zhang Miman China Vitae kodulehel ( inglise keeles)
Awardee of Earth Sciences Prize Zhang Miman Ho Leung Ho Lee Foundationi kodulehel ( inglise keeles)
Dr. Mee-mann Chang Chang Mee-mann Saint Louise Ülikooli kodulehel ( inglise keeles)

Hiina teadlased
Sündinud 1936
Paleontoloogid
Ihtüoloogid
Paucker

Paucker oli baltisaksa vaimulike ja haritlastesuguvõsa.

Suguvõsa liikmeid
Johann Christoph Paucker (1736–1776), Järva-Jaani Ristija Johannese koguduse õpetaja ja Järva praostkonna praost
Heinrich Johann Paucker (1759–1819), Nissi Maarja koguduse ja Simuna Siimona ja Juuda koguduse õpetaja
Magnus Georg Paucker (1787–1855), astronoom ja kolleegiuminõunik, Tartus professor ja Miitavi (Jelgava) Gümnaasiumi ülemõpetaja
Carl Heinrich Johann Paucker (1820–1883), filoloog ja riiginõunik
German Julius Georg Paucker (vene Паукер, Герман Егорович) (1822–1889), sõjaväeinsener, kindralleitnant ning 1888–1889 Venemaa keisririigi teedeminister
Heinrich Wilhelm Christoph Paucker (1797–1833), Simuna Siimona ja Juuda koguduse õpetaja
Pontus Heinrich Johannes Paucker (1823–1855), Kullamaa Püha Johannese koguduse õpetaja
Carl Julius Albert Paucker (1798–1856), õigusteadlane, ajaloolane, arheograaf ja genealoog
Georg Michael von Paucker (1828–1892), Eesti vaimulik, Rakvere Kolmainu koguduse õpetaja, Viru praostkonna praost
Richard Julius von Paucker (1859–1910), Eestimaa vikaarõpetaja ja Narva Aleksandri koguduse õpetaja
Friedrich August Paucker (1801–1837), 1828. aastast vabatahtlik sõjaväearst Vene-Türgi sõjas ja Gattšina linnahaigla ülemarst
Hugo Richard Paucker (1807–1872) Simuna Siimona ja Juuda koguduse õpetaja ja Virumaa praost
Georg August Paucker (1839–1878), sõjaväearst 
Eduard Peter Heinrich Paucker (1843–1921) Eesti vaimulik, Simuna Siimona ja Juuda koguduse õpetaja aastatel 1872–1918
Walther Hugo Theodor Paucker (1878–1919), Tallinna Püha Vaimu koguduse adjunktõpetaja ja Rakvere Kolmainu koguduse teine õpetaja. Mõrvati 6. jaanuaril Rakveres kommunistide poolt.
Ernst Theodor Paucker (1847–1913), arhitekt
Conrad Hugo Paucker (1851–1882), insener

Vaata ka
 Simuna kirik ja Simuna Siimona ja Juuda kogudus

Viited

Kirjandus
 H. Paucker. Die Familie Paucker. Reval. 1885
Liv ja Maddie

"Liv ja Maddie" ("Liv and Maddie") on Ameerika Ühendriikide situatsioonikomöödiasari, mida näitas telekanal Disney Channel. Sarja stsenaristid on John Beck ja Ron Hart. Sarja toodeti aastatel 2013–2017, kokku valmis 80 osa.

Sarja peaosatäitja Dove Cameron mängib identseid kaksikuid.

Osatäitjad ja tegelaskujud 
 Dove Cameron – Liv ja Maddie Rooney
 Joey Bragg – Joey Rooney
 Tenzing Norgay Trainor – Parker Rooney
 Kali Rocha – Karen Rooney
 Benjamin King – Pete Rooney

Ameerika Ühendriikide komöödiasarjad‎
Noorte telesarjad
Disney Channeli telesaated
Korvpalli Meistriliiga 2013/2014

Korvpalli Meistriliiga 2013/2014 (Alexela Korvpalli Meistriliiga) oli Eesti kõrgeima korvpalliliiga hooaeg. Valitsev meister BC Kalev/Cramo läks püüdma oma neljandat järjestikust ning kokkuvõttes seitsmendat meistritiitlit.

Muudatused ja üleminekud

Hooaja eel

Treenerid
Priit Vene lahkus Korvpalliklubi Pärnu juurest.

Mängijad

Viited

Eesti korvpall
2013. aasta Eesti spordis
2014. aasta Eesti spordis
Süleyman Demirel

Sami Süleyman Gündoğdu Demirel [süleim'an demir'el] (1. november 1924 İslamköy Atabey Isparta provints Türgi – 17. juuni 2015) oli türgi poliitik. Ta oli seitsmel korral Türgi peaminister, aastail 1993–2000 oli ta üheksas Türgi president.

Isparta provintsis on tema auks nimetatud Süleyman Demireli lennujaam ja Süleyman Demireli Ülikool.

Tunnustus
 1997 – Maarjamaa Risti ketiklassi teenetemärk

Välislingid

Türgi Vabariigi presidentide ametlik sait (türgi keeles)

Türgi peaministrid
Türgi presidendid
Maarjamaa Risti ketiklassi teenetemärgi kavalerid
Sündinud 1924
Surnud 2015
Benz & Cie.

Die Benz & Cie. Rheinische Gasmotorenfabrik Mannheim oli Mannheimis tegutsev Saksamaa esimene autotootmisettevõte.

Benz & Cie. asutasid 1883. aasta oktoobris Carl Benz ja Max Caspar Rose koos Friedrich Wilhelm Eßlingeriga.

Benz & Cie. 1. patenteeritud mootorsõiduk 

Velo ehk velosipeedi (Veloziped) ehk kolmerattalise mootorsõiduki nii mootori, šassii kui drivei disainis Carl Benz.

2. novembril 1886 väljastas Keiserlik Patendiamet patenditunnistuse nr 37435 (patenteeritud Saksa Riigis) kolmerattalisele ligroiinil töötavale velosipeedile, mida müüdi "Benzi patent-mootorsõidukina number 1" (saksa keeles Benz Patent-Motorwagen Nummer 1) ehk Benzi patenteeritud mootorsõidukina.

Galerii

Vaata ka
Mercedes-Benz

Viited 

Saksamaa ettevõtted
Autondus
Ajalugu
Edafon

Edafon ehk mullaelustik (kreeka keeles édaphos 'mullapind' 'muld' on nagu 'plankton') on mullas elavate organismide ja mikroorganismide kogum. Lisaks mulla orgaanilise aine (MOA) lagundamisele osaleb mullaelustik paljudes teistes mullaprotsessides ja ökosüsteemi aineringes.

Jaotus
Mullaelustik jagatakse organismide kaudu:
mullataimestikuks 
mullaloomastikuks

Mullataimestik
Mullataimestik koosneb seentest, vetikatest, bakteritest ja samblikest.

Mullaloomastik
Mullaelustiku saab liigitada organismide mõõtmete alusel, kellel on mullaelustikus erinevad rollid ning funktsioonid ja arvukus: 
mikrofauna (< 0,2 mm): Amoebozoa, ripsloomad, ümarussid
mesofauna (< 2 mm): lestalised, hooghännalised
makrofauna (< 20 mm): kakandilised, ämblikulised, vihmauslased, mardikalised ja teised putukad
megafauna (> 20 mm): selgroogsed nagu mutid, hiired, Soricidae jpt.

Vaata ka
Edaafilised tegurid

Kasutatud kirjandus
Alar Astover, Raimo Kõlli, Hugo Roostalu, Endla Reintam, Enn Leedu, "Mullateadus. Õpik kõrgkoolidele", Eesti Maaülikool, Tartu, lk 79, 2012, ISBN 978-9949-484-30-0

Viited

Välislingid
Academic Dictionaries and Encyclopedias Veebiversioon (vaadatud 13.08.2013)
Sina M. Adl, ''THE ECOLOGY OF SOIL DECOMPOSITION'', CABI Publishing, 2003, ISBN 0 85199 661 2 Veebiversioon (vaadatud 11.09.2013) (inglise keeles)

Mullateadus
Ökoloogia
Tema Pühadus paavst Leo XIII

"Tema Pühadus paavst Leo XIII" on Vittorio Calcina poolt Itaalias 1896. aastal loodud tummfilm.

Paavst Leo XIII õnnistusele pühendatud lühifilm võeti üles Vatikani aedades. Vendade Lumiere'ide filmilindile talletatud filmi originaali säilitatakse 1959. aastal loodud Vatikani filmoteegis.

Viited

Välislingid
 Filmi koopia YouTube'is
 Kaadrid filmist ja film Bibliotheca Augustana saidil (ladinakeelne tekst)

Itaalia tummfilmid
1896. aasta filmid
Meeli Truu

Meeli Truu (27. aprill 1946 Tallinn – 7. august 2013) oli eesti arhitekt.

Ta lõpetas aastal 1963 Tallinna 20. Keskkooli ja aastal 1969 arhitektina ERKI.

Ta töötas aastatel 1969–1992 EKE Projektis ja aastast 1992 aktsiaseltsis Nord Projekt. Ta oli aastast 1973 Eesti Arhitektide Liidu liige.

Looming 
Tallinn
Rocca al Mare kaubanduskeskus (1998);
Rocca al Mare büroohoone ("Audi maja");
Swissôtel Tallinn ja Tornimäe elamu kaksiktornid (mõlemad 2007);
büroohooned Tartu mnt 18 ja Tartu mnt 18a;
PPA hooned Kolde pst 65 ja Vikerlase 14.

Mujal
Hotell Strand (Pärnu, 1985);
ENSV Ministrite Nõukogu Asjade valitsusele projekteeritud puhkebaasi saun Valgerannas (1977) ja 
kompleksile lisandunud mängudemaja (1979);
Väike-Maarja keskus, selle peaväljak ja tiikide ansambel.

Tunnustus
2002 – Eesti Kultuurkapitali arhitektuuri aastapreemia (algatus ehitatud keskkonna väärtustamiseks ja defineerimiseks riiklikul tasemel; Eesti arhitektuuripoliitika töögrupp: Andres Alver, Liina Gailand, Veljo Kaasik, Krista Kodres, Margus Koot, Tõnu Laigu, Jüri Lass, Heldur Meerits, Urmas Muru, Ebe Nõmberg, Andres Põime, Meeli Truu, Kalle Vellevoog)

Isiklikku 
Tema ema Silvia Truu (1922–1990) oli eesti laste- ja noorsookirjanik.

Viited

Eesti arhitektid
Metsakalmistule maetud
Sündinud 1946
Surnud 2013
Silvia Truu

Silvia Astrid Truu (aastani 1936 Silvia Astrid Koch, 1936–1941 Silvia Astrid Koht; 16. detsember 1922 Paldiski – 5. mai 1990) oli eesti laste- ja noorsookirjanik.

Ta õppis aastani 1939 Tallinn-Nõmme progümnaasiumis ning lõpetas aastal 1941 Tallinna Tütarlaste Kommertsgümnaasiumi.

Ta töötas aastatel 1949–1951 Rahva Hääle toimetuses ja 1951–1957 oli mittekoosseisuline reporter lasteraadios. Aastal 1958 töötas ta Noorte Hääle ja aastatel 1958–1965 Nõukogude Naise toimetuses. 

Aastast 1965 oli ta vabakutseline kirjanik, aastast 1973 Kirjanike Liidu liige.

Isiklikku 
Tema tütar oli arhitekt Meeli Truu (1946–2013).

Looming 
"Ühed targad mõlemad" (1956)
"Murra" (1959)
"Silja, päikesekiir ja maailm" (1967)
"Kuu aega täiskasvanu" (1968)
"Saa nüüd neist inimestest aru" (1970)
"Pilvede kõrval toas" (1973)
"Jeekim" (1974)
"Peidus pool" (1977)
"Oma suguvõsa Aadam" (1985)
"Südamel ei ole kortse" (1987)

Kirjandus 
 Eesti kirjanike leksikon. Eesti Raamat. Tallinn, 2000.

Eesti lastekirjanikud
Metsakalmistule maetud
Sündinud 1922
Surnud 1990
Ilo Sildmäe

Ilo Sildmäe (kuni 1.03.1937 Sillenberg; 6. detsember 1922 Tallinn – 1. aprill 1991 Tartu) oli eesti õigusteadlane ja majandusajaloolane.

Teisest maailmasõjast võttis ta osa Eesti Laskurkorpuse koosseisus. Ta lõpetas aastal 1949 Tartu Riikliku Ülikooli õigusteaduskonna. Aastal 1968 kaitses ta teemal "Feodaalpärisorjusliku tootmise feodaalrendi dünaamikast Eestimaal XVIII sajandil" majandusdoktori väitekirja.

Ta töötas aastast 1950 Tartu Riiklikus Ülikoolis õppejõuna: aastatel 1950–1970 oli ta riigi- ja haldusõiguse kateedri dotsent, aastatel 1970–1974 oli ta samas professoriks; aastatel 1974–1987 oli ta rahvamajandusharude ökonoomika kateedri professor. Aastatel 1987–1991 oli ta Tartu Ülikooli tehisintellekti labori juhataja. Lisaks oli ta aastatel 1953–1961 Tartu Riikliku Ülikooli õppeprorektor ja aastatel 1964–1968 Tartu Riikliku Ülikooli õigusteaduskonna dekaan.

Ta kuulus aastast 1946 NLKP ridadesse. Kalle Muuli on teda raamatus Vabariigi sünnimärgid iseloomustanud jäiga kommunistina.

Isiklikku 
Tema abikaasa Helga Sildmäe (neiuna Kaljumäe, 1927–1996) oli suusataja ja spordipedagoog; poeg Tõnis Sildmäe (1954–2017) oli pankur ja IT-spetsialist, teine poeg Toomas Sildmäe on Eesti ettevõtja, poliitik, autosportlane ja sporditegelane.

Teoseid 

Fašistlik eesti kodanlus imperialistliku agressiooni teenistuses Nõukogude-vastase sõja ettevalmistamisel. (1934-1940) - Eesti Riiklik Kirjastus, 1953
Feodaalpärisorjusliku tootmise feodaalrendi dünaamikast Eestimaal XVIII sajandil (1962, doktoriväitekiri)
Nõukogude riigiorganid (1973)

Kirjandus 
 Eesti majanduse biograafiline leksikon 1951–2000. AS Kirjastus Ilo, 2003
 

Eesti õigusteadlased
Eesti majandusteadlased
Majandusajaloolased
Tartu Ülikooli õigusteaduskonna dekaanid
Tartu Ülikooli õigusteaduskonna professorid
Eesti NSV Välisministeeriumi koosseis
8. Eesti Laskurkorpuse koosseis
Tartu Ülikooli õigusteaduskonna vilistlased
Eestistatud nimega inimesed
Sündinud 1922
Surnud 1991
Aktimaal

Aktimaal on maal alasti inimkehast. Aktimaalide traditsioon Lääne maalikunstis on pikaajaline ja püsiv, selle kaudu on väljendatud iluideaale, kuid ka muid inimlikke omadusi. Üldjuhul peetakse aktimaaliks maali, millel alasti inimkeha on keskne nii tähenduses kui ka kompositsioonis; alasti kehasid on sageli kujutatud ka ajaloo, mütoloogia ja usuteemalistel maalidel.

Õlimaali on peetud üheks täiuslikumaks tehnikaks alasti inimeste kujutamisel, kuna värvide segamise ja kihiti kasutamise abil võib saavutada inimnahaga sarnase maalipinna.

Kirjandus
 Mark Scala (ed.) "Paint Made Flesh" Vanderbilt University Press, 2009, ISBN 978-0826516220

Maalikunst
Alastus
Schumani deklaratsioon

Schumani deklaratsioon 9. mail 1950 oli toonase Prantsusmaa välisministri Robert Schumani ettepanek luua Euroopa riikide uut tüüpi, riikideülene ühendus (inglise keeles supranational community). Deklaratsioon pani alguse pikaajalisele protsessile, mille tulemusel kujunes välja Euroopa Liit.

Kahe maailmasõja kogemusest järeldas Prantsusmaa, et väärtusi nagu õiglus ei saa määrata pelgalt riigiaparaat. Riikideülese koostöö raames sooviti viia Prantsusmaa, Lääne-Saksamaa ja teiste riikide söe- ja terasetööstus ühise juhtimise alla. Selleks reorganiseeriti Teise maailmasõja järgne Lääne-Euroopa 18. aprillil 1951. aastal sõlmitud Pariisi lepingu alusel. 

Schumani deklaratsiooni esimese tulemusena rajati 1952. aastast Euroopa Söe- ja Teraseühendus (ESTÜ). Rahu nimel ühinesid kuus Euroopa riiki: Belgia, Holland, Luksemburg, Itaalia, Prantsusmaa ja Saksamaa. Selle sammuga allutati söe- ja terasetootmine ühisele organile, et muuta sõjapidamine nimetatud riikide vahel praktiliselt võimatuks. Eesmärk oli kindlustada rahu võitjate ja võidetute vahel Teise maailmasõja järgses Euroopas ning ühendada nad võrdsete partneritena, kes teevad koostööd ühistes institutsioonides.

Söe- ja Teraseühendusele järgnesid teised ühendused (nt Euroopa Majandusühendus (EMÜ) ja Euroopa Aatomienergiaühendus (EURATOM)), mis koosnesid suuresti samadest Lääne-Euroopa riikidest. Ajapikku ühendused laienesid, jõudes idabloki lagunemise järel 1990. aastatel ka Ida-Euroopasse. Samade printsiipide alusel kujunes eri ühenduste liitumisel Euroopa Liit.

Schumani deklaratsiooni avaldamispäeva tähistatakse iga-aastaselt Euroopa päevana. Robert Schumani peetakse üheks Euroopa Liidu asutajatest.

Vaata ka
 Monnet' plaan

Välislingid 
 Schumani deklaratsiooni tekst

1950
Euroopa Liit
Eesti NSV Riikliku Julgeoleku Komitee 7. osakond

Eesti NSV Riikliku Julgeoleku Komitee 7. osakond oli Eesti NSV Riikliku Julgeoleku Komitee operatiivtöötajate poolt kontrollitavate või läbitöödeldavate varjatud jälgimisega tegelenud allüksus.

Vaata ka
Vladimir Veitman
Uno Puusepp
Eesti NSV Siseministeeriumi 7. osakond

Välislingid
Jüri Ehasalu, Lääne luurajad vedasid KGB-d Tallinnas aastaid ninapidi. Kuidas?, Maaleht, 12. märts 2016
Kalle Klandorfi tagasivaade KGB ametlikule lõpule, epl.delfi.ee, 25.12.2014

Eesti NSV Riikliku Julgeoleku Komitee